Jyllandsposten, 1840-06-30
Med Hensyn til den af Magistraten og Repræsentanterne med den antagne Landinspecteur, Kammerraad Oxholm, trufne Overeenskomst af 1500 Rbd., da skal jeg ikke indlade mig paa at bedømme, hvad enten samme er passende i Forhold til Arbeidets Størrelse og Vigtighed, eller ikke; men jeg skal tillade mig at spørge, saavel Magistraten, som Repræsentanterne: hvorfor have de ikke benyttet den ved deres Annonce i Avisen opstaaede Concurrence, for at skaffe Communen baade den dygtigste og billigste Landmaaler, Det er nemlig vitterligt, at Communebestyrelsen i Aarhuus Aviser for 1839, søgte en duelig Mand til dette Arbeide; det er mig og bekjendt, at Avertissementet opfyldte sin Hensigt og frembragte en betydelig Concurrence af flere dygtige Landmaalere, iblandt disse vare dHrr. Capitainer Lorentzen og Satterup af 3die jydske Jnfanteri-Regiment, Mænd, som i 23 Aar havde practiseret i dette Fag i alle Retninger, og maatte altsaa ikke alene besidde den fornødne Routine til at udskifte saavel Land boe som Kjøbstædjorder, men det kongelige Rentekammer har endogsaa brugt dem til mange vanskelige Undersøgelser, ligesom de havde udskiftet mange 1000 Tønder Land, hvilket, i Forbindelse med de producerede Anbefalinger, vistnok maatte tale for deres Duelighed, saa meget mere som de ikke alene ere i Besiddelse af Rentekammerets Løfte til Autorisation til slige Forretninger, men det er og vitterligt, at der haves flere kongelige Resolutioner for, at Militaire, som kunne erholde Landmaalerforretninger, ikke under Paaskud af Militairtjeneste der maa forhindres. Fra disse Herrer, til hvem jeg iøvrigt ikke har noget videre Bekjendtskab, eller med hvem jeg ikke staaer i nogen nøiere Slægts eller Venskabs=Forbindelse, modtog jeg afvigte November f. A. et Brev til Borgemesteren Justitsraad Fleischer, hvori de tilbøde deres Tjeneste i bevidste Anledning, ledsaget med de fornødne Anbefalinger, hvilket jeg afleverede og derhos mundtligt anbefalede disse Herrer til En af Repræsentanterne. Da jeg vistnok med Grund efter den i Avisen skeete Opfordring maatte antage, at disse Herrer ved Sagens nærmere Discussion i Communeraadet vilde komme i Betragtning, bekymrede jeg mig naturligviis ikke videre om Sagen, indtil jeg under 25de og 31te Marts d. A. atter erholdt Brev fra disse Herrer, hvori de melde mig, at de paa deres Brev og Tilbud til Justitsraad Fleischer aldeles intet Svar havde faaet, uagtet de havde forbundet sig til at gjøre Arbeidet billigere end nogen Anden. J Brevet af 31te Marts tilbyde de endog at ville udføre Arbeidet prompte og hurtigt for 1200 Rbd., hvorhos de tillige yttre, at det vilde beroe paa Arbeidets Udstrækning, hvorvidt de skulde kunne gjøre det endnu billigere, og jeg er efter Jndholdet af disse Herrers Breve berettiget til at antage, at de prompte og hurtigt vilde have udført Arbeider for respective 1000 Rbd., istedetfor Kammerraad Oxholm er accorderet 1500 Rbd.; dette er saa meget mere troligt, som disse Herrer, paa Grund af deres Stilling og Gage, vistnok kan gjøre det billigere, end nogen Anden. Ved herom at underrette Repræsentanterne, erholdt jeg til Svar, at Kammerraad Oxholm alt var antaget, med nogle umotiverede bemærkninger i denne Anledning. Som allerede meldt, jeg skal ikke indlade mig paa at bedømme den med Kammerraad Oxholm trufne Accord, men jeg skal tillade mig at spørge Magistraten og Repræsentanterne: hvorfor have de ikke benyttet den ved Bekjendtgjørelsen i Avisen forsætligt frembragte Concurrence iblandt Herrer, Landmaalere, til at betinge den billigste Accord, da det dog sikkert er enhver skatteydende Borgers Ønske og Haab, at den største Besparelse finder Sted i enhver Green af Bestyrelsen og at Bestyrelsen ikke bærer Besparelsen paa Læberne alene, men ogsaa viser den i Gierningen; det er vistnok dette, som enhver tænkende Borger med billighed tør gjøre Regning paa. At Bestyrelsen ikke har værdiget dHrr. Capitainer Lorenzen, og Satterup noget Svar, staaer meget i Strid med de almindeligt antagne Høfligheds Principer, ikke at tale om, at en saadan Tilsidesættelse af pligtskyldig Opmærksomhed for Communens Vel neppe kan forsvares. Har det altsaa været Communalbestyrelsens Hensigt med hiin Bekjendtgjørelse at fremme Concurrence i Marksa. gen, hvilket ikke let kan skjønnes af hvad der er passeret, da er her vistnok Anledning til at spørge: hvilke Hensigter har da Bestyrelsen havt med, i de offentlige Blade at søge en Landmaaler; thi ingenlunde tør eller bør jeg antage denne Handling som en blot Formalitet, og langt mindre, at Kammerraad Oxholm, som speciel Ven af Kæmneren, Prokurator og Politiassistent Nielsen, skulde have Fortrinet for alle Andre? Aarhuus, den 23de Juni 1840. Marcus G. Bech.